b'\n_START_ARTICLE_\nLyana Armstrong-Emery\n_START_PARAGRAPH_\nLyana Armstrong-Emery er en tidligere politiker fra Gibraltar. Armstrong-Emery var leder for det i dag nedlagde partiet Gibraltar Reform Party, et sentrum-venstre-orientert og pro-\xc3\xb8kologisk parti med sterke b\xc3\xa5nd til Green Party of England and Wales. Da partiet hennes ikke hadde noen mandater i det gibraltarske parlamentet hadde hun heller ikke status som offisielt medlem av opposisjonen._NEWLINE_Lyana Armstrong-Emery og Gibraltar Reform Party var sterke tilhengere av gibraltarsk representasjon i det britiske parlamentet og i Europaparlamentet. Andre fanesaker for Gibraltar Reform Party var proporsjonal representasjon, antisexisme, rettferdig behandling av seksuelle minoriteter, bedre rettigheter for personer som ikke er residenter i EU og en radikal omstrukturering av skattesystemet. Under valget til Europaparlamentet i 2004 klarte Armstrong-Emery \xc3\xa5 sikre en plass p\xc3\xa5 lista for valgkretsen S\xc3\xb8r-England og Gibraltar. Hun var den eneste gibraltarske kandidaten. Dette hjalp Green Party til en tredjeplass i valget i Gibraltar._NEWLINE_Armstrong-Emery er i dag ikke lenger partipolitiker. I stedet er hun koordinater for Friends of the Earth p\xc3\xa5 Gibraltar, en stilling hun har besittet siden november 2005. Dette er en lokal del av en stor internasjonal sammenslutning av pressgrupper som kjemper mot milj\xc3\xb8\xc3\xb8deleggelser. Denne er etablert i over 70 land og har angivelig flere millioner medlemmer.'